**TÁJÉKOZTATÓ AZ ISKOLAI ÉTKEZÉS MEGRENDELÉSÉRŐL, AZ ÉTKEZÉSI DÍJAK BEFIZETÉSÉRŐL**

Tisztelt Szülők!

Az iskolai étkeztetést az e-menzakártya rendszer segíti, amelynek lényege:

A szülők egy internetes felületen intézhetik gyermekük számára az étkezések megrendelését és lemondását, a korábbi rendeléseket és számlákat. Nem szükséges többé a megrendeléshez az ügyintézőt személyesen vagy telefonon keresni, mivel a rendszer internetes oldaláról a teljes folyamat kezelhető.

Az iskolai beiratkozáskor kapott étkezési megrendelőt kérem szíveskedjen kitölteni (**minden adat kitöltendő!)** **és 2021. június 15-ig a** **schaffer.erika@bajavaros.hu** **e-mail címre küldjék el.** Ha ez megtörtént, akkor feldolgozást követően kapni fognak e-mailben egy **regisztrációs kódot.**

A rendszerbe a szülők - regisztráció után - otthonról, a munkahelyről vagy bármilyen egyéb internet-hozzáféréssel rendelkező helyről bejelentkezhetnek. Nincs szükség külön program telepítésére. A felület használatához csupán böngészőprogram szükséges (pl.: Chrome, Firefox vagy Internet Explorer), vagy akár egy okostelefonról is elérhető.

**Az E-menza felület elérhetősége:** <https://baja.e-menza.hu>

**Regisztráció:**

1. Az e-menza felületére belépve meg kell adni egy e-mail címet.

2. Azután egy jelszót. (legalább 6 karakter: kisbetűt, nagybetűt, számot kell tartalmaznia).

3. Regisztráció: Ide kell beírni azt a regisztrációs kódot, amit e-mail-ben megkapott. Ha ezt, beírta, akkor a rendszer már felajánlja a gyermekének a nevét, amit el kell fogadni.

Ezzel a regisztráció készen van. Innentől kezdve a megadott jelszóval tudja használni az e-menza felületét.

**(Ha már van az e-menza rendszerben étkező gyermeke, vagy intézményváltás történt, akkor a "+ gyermek hozzáadása" funkciót válassza!)**

**Menzakártya:**

Az első menzakártyát minden tanulónak ingyenesen biztosítja az önkormányzat. Annak elvesztése, megrongálódása esetén az új kártya pótlása bruttó 1.000.- Ft.

**Ha a tanuló jogviszonya megszűnik vagy már nem kíván tovább étkezni, akkor a menzakártyát vissza kell adnia.**

**Kedvezmények**

- A rendszeres gyermekvédelmi kedvezményben részesülő, vagy nevelésbe vett gyermek a térítési díj 100 %-át (ingyenesen étkező),

- A három vagy több gyermekes család esetén gyermekenként a térítési díj 50 %-át,

- A tartósan beteg vagy súlyosan fogyatékos gyermek esetén a térítési díj 50 %-át veheti igénybe.

**Szükséges igazolások:**

- a rendszeres gyermekvédelmi kedvezményben részesülő esetén **az önkormányzat jegyzőjének határozata**,

- a három vagy több gyermekes családok esetén a **szülő nyilatkozata** (a formanyomtatványt a megadott e-mail címen kérheti).

**Az igazolásokat az e-menza felületére kell feltölteni, ennek hiányában a kedvezményt nem tudjuk biztosítani!**

Diétás étkezés:

Diétás étkezést igényelhet az a tanuló, aki számára sajátos egészségügyi állapota miatt, speciálisan elkészített ételek fogyasztása javasolt (tej, liszt stb…. ételérzékenység).

**Érvényes szakorvos által kiállított igazolással vehető igénybe a diétás étkezés.**

**Étkezés lemondása**

Legkésőbb **a hiányzás napján reggel 9:00 óráig beérkezett lemondásokat tudjuk csak másnaptól figyelembe venni,** de az aznapra megrendelt étkezést ki kell fizetni. **A bejelentés elmulasztása** **esetén ki kell fizetni a le nem mondott napok után az étkezési díjat.**

A térítési díjak mindig tárgyhónapra vonatkoznak!

**Étkezési térítési díjak:**

**Többféle fizetési módból választhatnak:**

**- készpénz,**

**- megrendelésnél bankkártyás fizetés,**

**- átutalás,**

**- csoportos megbízás.**

A készpénzes díjbeszedés helyszíne: A Polgármesteri Hivatal ügyfélszolgálata.

A befizetés időpontja: **Minden hónap 1., 2., 3. hét szerda 8:00-12:00 és 13:00-16:00 óráig.**

**Csoportos megbízás esetén egyszeri meghatalmazást kell adni a saját pénzintézetének**, amit az e-menza felületéről tud kinyomtatni.

**A jelzett napokon való befizetés elmulasztása esetén pótlásra az alábbi lehetőség van:**

Átutalással való kiegyenlítés:

Számlaszám: 11732033-15336244-12760000

Számlatulajdonos: Baja Város Önkormányzat

Megjegyzés rovatba be kell írni a gyermek nevét, tanulói azonosítóját.

Felhívjuk a figyelmét, hogy legkésőbb **minden hónap 20. napjáig az étkezési térítési díjakat ki kell fizetni.** Amennyiben a szülő ezt elmulasztja, úgy az e-menza letiltja a rendelést.

**Étkezési térítési díjak normál étkezés esetén:**

 tízórai - ebéd 460.- Ft

 ebéd 350.- Ft

 ebéd - uzsonna 460.- Ft

 teljes ellátás (3X) 570.- Ft

**Étkezési térítési díjak diétás étkezés esetén:**

 tízórai - ebéd 560.- Ft

 ebéd 430.- Ft

 ebéd - uzsonna 560.- Ft

 teljes ellátás (3X) 690.- Ft

Köszönöm segítő együttműködését!

Üdvözlettel:

 Schaffer Erika

 gazdasági ügyintéző

Baja, 2021. április 08.